Dagstukkies Met CLF 3 Februarie 2020 - Tygerberg 104FM
Tuis / Blog / Dagstukkies Met CLF 3 Februarie 2020
Dagstukkies Met CLF 3 Februarie 2020
"Maar wat Dawid gedoen het, was verkeerd in die oë van die Here" (2 Samuel 11:27)
Nadat Dawid koning oor Israel geword het, het sy soldate sy vyande oorwin, en so het Dawid 'n magtige koning geword. Eendag het hy 'n baie mooi vrou gesien wat besig was om te bad. Haar naam was Batseba. Dawid het haar begeer en haar na sy huis laat kom. Hy het by haar geslaap, en sy het toe 'n kind verwag.
Batseba se man was 'n soldaat wat toe in Dawid se leër oorlog gemaak het. Dawid het vir een van sy aanvoerders laat weet dat Batseba se man op die voorpunt moes veg, sodat hy kon sterf. Dit het so gebeur, en Dawid het sy vrou Batseba as sy vrou geneem.
Een van God se tien gebooie is dat ons nie mag begeer nie. Dawid het daardie gebod oortree, en ook nog iemand se dood veroorsaak. Dit het baie hartseer in Dawid se hart en in sy lewe gebring. Dawid se seun, wat Batseba in die wêreld gebring het, het ook gesterf.